|  |  |  |  |  |
| --- | --- | --- | --- | --- |
| **IZVJEŠĆE O PROVEDENOM SAVJETOVANJU S JAVNOŠĆU** | | | | |
| Naziv akta o kojem je savjetovanje provedeno:  Nacrt prijedloga Odluke o nagradama Grada Rijeke za posebna postignuća učenika na državnim natjecanjima, susretima i smotrama. | | | | |
| Vrijeme trajanja savjetovanja: Savjetovanje je provedeno u trajanju od 30 dana odnosno od 9. prosinca 2024. godine do 8. siječnja 2025. godine. | | | | |
| Cilj i glavne teme savjetovanja | | Osnovni cilj savjetovanja bio je dobivanje povratnih informacija od zainteresirane javnosti u vezi predložene Odluke. | | |
| **Red. broj** | **Naziv dionika (pojedinac, organizacija, institucija)** | **Članak na koji se odnosi primjedba/**  **prijedlog** | **Tekst primjedbe/prijedloga** | **Prihvaćanje/ neprihvaćanje primjedbe ili prijedloga** |
| 1. | Centar tehničke kulture Rijeka | U prijedlogu nije izričito navedeno na koji se članak odnosi | Molimo da se u dodjelu nagrada mentorima uzmu u obzir i mentori koji nisu nužno iz škola. Prema pravilniku Agencija da bi se učenik kandidirao za natjecanje mora imati mentora iz škole koji se vodi kao glavni mentor. Uz njega učenici mogu imati i vanjskog mentora. Vanjski mentori nisu konzistentno upisani u rezultate Agencija, a često puno više rade s učenicima. | Prijedlog je razmotren, ali nije prihvaćen.  Temeljem općih pravila za provedbu natjecanja i smotri učenika osnovnih i srednjih škola Republike Hrvatske, koje Agencija za odgoj i obrazovanje donosi svake godine, mentora imenuje ravnatelj škole i to iz redova odgojno-obrazovnih radnika. Dodatni mentor postoji kao opcija, međutim uz napomenu o angažmanu na vlastiti trošak: kao takav, nerijetko nije naveden u službenim dokumentima/rang listama učenika te njegov/njezin angažman nerijetko nije moguće objektivno utvrditi.  . |
| 2. | Sanjin Lukarić | Članak 5. | U članku 5. stavak 3. mijenja se i glasi: "Mentoru se može dodijeliti više nagrada i pisanih priznanja za postignuća svih nagrađenih učenika kojima je mentor (pojedinačno ili ekipno) u školskoj godini, na temelju prijedloga ustanove."  Obrazloženje: U vašem obrazloženju prijedloga Odluke navodi se: "Ove nagrade predstavljaju priznanje za postignuto znanje i izvrsnost te služe kao snažan poticaj svim učenicima i njihovim mentorima. One dodatno motiviraju na uključivanje u natjecanja i susrete, usmjeravajući ih prema ostvarenju visokih ciljeva i stvaranju kulture uspjeha."  Nadalje, Primorsko-goranska županija nagrađuje izvrsnost učenika i mentora u procesu obrazovanja za uspjehe postignute na državnim natjecanjima na način da nagrađuje svaki uspjeh učenika i mentora, a ne samo jedan. Dakle, učenici i mentori koji ostvare dva ili više uspjeha, dobiju dvije ili više nagrada. <https://www.pgz.hr/wp-content/uploads/2024/06/Popis-ucenika-2023_2024.pdf>  Ograničavanjem nagrada mentorima i učenicima na samo jedno, diskriminiraju se mentori koji imaju više uspješnih učenika te učenici koji su uspješni u više područja. Kada bi se dodjeljivala samo jedna nagrada, može se dogoditi u praksi da mentor ne dobije nagradu za uspjeh svojeg nagrađenog učenika ili ekipe iz razloga jer je dobio nagradu po osnovi nekog drugog učenika ili ekipe. Mislim da to nije korektno i u suprotnosti je s vašim obrazloženjem o "snažnom poticanju učenika i mentora na izvrsnost". Nadalje, dodjeljivanjem samo jedne nagrade ne priznaje se onima koji su najbolji od najboljih da budu adekvatno nagrađeni. Nije isto kada je učenik višestruki prvak iz različitih predmeta ili samo iz jednog odnosno kada mentor ima više nagrađenih učenika ili samo jednog. Svaki uspjeh mentora ili učenika mora biti nagrađen, a ne da se ograničava na samo jednu nagradu i pisano priznanje. | Prijedlog je razmotren, ali nije prihvaćen.  Ovim se Nacrtom pruža značajan doprinos svim učenicima i mentorima koji su se svojim radom, trudom i izuzetnim angažmanom istaknuli u postizanju izvrsnih rezultata. Povećanjem novčanih iznosa za nagrađene mentore, uz uvođenje novčanog nagrađivanja za učenike, učinjen je značajan iskorak u vrednovanju njihovih postignuća.  Dodatno, Odluka Grada Rijeke koja je predmet ovog Savjetovanja  uključuje sve učenike i mentore koji su ostvarili jedno od prva tri mjesta, čime se pruža dodatna podrška izvrsnosti. |
| 3. | Sanjin Lukarić | Članak 6. | U članku 6. stavak 3. mijenja se i glasi: "Istom učeniku može se dodijeliti više novčanih nagrada i pisanih priznanja za svako njegovo postignuće prema članku 4. (pojedinačno ili ekipno) u školskoj godini, na temelju prijedloga prema člancima 8. i 9."  Obrazloženje: U vašem obrazloženju prijedloga Odluke navodi se: "Ove nagrade predstavljaju priznanje za postignuto znanje i izvrsnost te služe kao snažan poticaj svim učenicima i njihovim mentorima. One dodatno motiviraju na uključivanje u natjecanja i susrete, usmjeravajući ih prema ostvarenju visokih ciljeva i stvaranju kulture uspjeha." Nadalje, Primorsko-goranska županija nagrađuje izvrsnost učenika u procesu obrazovanja za uspjehe postignute na državnim natjecanjima na način da nagrađuje svaki uspjeh učenika, a ne samo jedan. Dakle, učenici i mentori koji ostvare dva ili više uspjeha, dobiju dvije ili više nagrada. <https://www.pgz.hr/wp-content/uploads/2024/06/Popis-ucenika-2023_2024.pdf>  Ograničavanjem nagrada učenicima na samo jedno, diskriminiraju se učenici koji su uspješni u više područja. Mislim da to nije korektno i u suprotnosti je s vašim obrazloženjem o "snažnom poticanju učenika i mentora na izvrsnost". Nadalje, dodjeljivanjem samo jedne nagrade ne priznaje se onima koji su najbolji od najboljih da budu adekvatno nagrađeni. Nije isto kada je učenik višestruki prvak iz različitih predmeta ili samo iz jednog. Svaki uspjeh učenika mora biti nagrađen, a ne da se ograničava na samo jednu nagradu i jedno pisano priznanje.  Prilikom prelaska učenika iz jedne u drugu školu (osnovnu ili srednju, ili iz osnovne u srednju, ili iz srednje na fakultet) učenik više nije učenik ustanove u kojoj je bio kada je ostvario uspjeh na državnom natjecanju, zato se u ovom članku treba pozvati na članke 8. i 9. | Prijedlog je prihvaćen te je članak 6. stavak 3. izmijenjen na predloženi način. |
| 4. | Sanjin Lukarić | Članak 8. | U članku 8. stavak 1. mijenja se i glasi: "Postupak za dodjelu nagrada pokreće Upravni odjel za odgoj i obrazovanje, kulturu, sport i mlade Grada Rijeke (u daljnjem tekstu: Upravni odjel) objavom javnog poziva građanima grada Rijeke te osnovnoškolskim i srednjoškolskim ustanovama koje djeluju na području grada Rijeke, a zainteresirani su za predlaganje učenika i mentora."  Obrazloženje: Prijedloge za dodjelu Javnih priznanja Grada Rijeke prema članku 12. Odluke o javnim priznanjima Grada Rijeke (Službene novine Primorsko-goranske županije broj 14/2013) mogu podnositi i građani Grada Rijeke. Stoga smatram da i prijedloge za dodjelu nagrada učenicima i mentorima za posebna postignuća na državnim natjecanjima, susretima i smotrama mogu podnositi i svi zainteresirani građani Grada Rijeke, pogotovo u situacijama kada učenici i mentori prelaze iz jedne škole u drugu kako bi se spriječili eventualni događaji da osnovnoškolska i/ili srednjoškolska ustanova ne predloži učenika i/ili mentora koji je ostvario uspjeh, a više nije učenik ili zaposlenik te ustanove. | Prijedlog je razmotren, ali nije prihvaćen.  Ustanove, kao što su osnovne i srednje škole, imaju sve relevantne informacije o postignućima učenika i mentora te mogu osigurati da su prijedlozi potpuni i točni.  Uvođenje mogućnosti predlaganja od strane građana moglo bi dovesti do dodatnog administrativnog opterećenja te potencijalnih poteškoća u provjeri točnosti i vjerodostojnosti prijedloga. Stoga smatramo da postojeći sustav slanja prijedloga od strane odgojno-obrazovnih ustanova najbolje odgovara svrsi i osigurava pravednu i odgovornu evaluaciju kandidata. |
| 5. | Sanjin Lukarić | Članak 9. | U članku 9. stavak 1. mijenja se i glasi: "Prijedloge za dodjelu nagrada iz članka 8. stavka 1. ove Odluke građani Grada Rijeke i ustanove (u daljnjem tekstu: predlagatelji) podnose Upravnom odjelu." U članku 9. stavak 4. mijenja se i glasi: "Prijedloge iz stavka 1. ovoga članka predlagatelji su dužni dostaviti u roku naznačenom Javnim pozivom Upravnog odjela."  Obrazloženje: Prijedloge za dodjelu Javnih priznanja Grada Rijeke prema članku 12. Odluke o javnim priznanjima Grada Rijeke (Službene novine Primorsko-goranske županije broj 14/2013) mogu podnositi i građani Grada Rijeke. Stoga smatram da i prijedloge za dodjelu nagrada učenicima i mentorima za posebna postignuća na državnim natjecanjima, susretima i smotrama mogu podnositi i svi zainteresirani građani Grada Rijeke, pogotovo u situacijama kada učenici i mentori prelaze iz jedne škole u drugu kako bi se spriječili eventualni događaji da osnovnoškolska i/ili srednjoškolska ustanova ne predloži učenika i/ili mentora koji je ostvario uspjeh, a više nije učenik ili zaposlenik te ustanove. | Prijedlog je razmotren, ali nije prihvaćen.  Ustanove, kao što su osnovne i srednje škole, imaju sve relevantne informacije o postignućima učenika i mentora te mogu osigurati da su prijedlozi potpuni i točni.  Uvođenje mogućnosti predlaganja od strane građana moglo bi dovesti do dodatnog administrativnog opterećenja te potencijalnih poteškoća u provjeri točnosti i vjerodostojnosti prijedloga. Stoga smatramo da postojeći sustav slanja prijedloga od strane odgojno-obrazovnih ustanova najbolje odgovara svrsi i osigurava pravednu i odgovornu evaluaciju kandidata. |
| 6. | Dolores Guštin | Članak 4. | Poštovani, prema članku 4. utvrđuje se da se nagrade dodjeljuju za postignuća učenika (pojedinačno ili ekipno) koji osvoji jedno od prva tri mjesta na državnoj razini natjecanja, susreta i smotri, a koji su na državnoj razini utvrđeni dokumentima Agencije za odgoj i obrazovanje i Agencije za strukovno obrazovanje i obrazovanje odraslih te Hrvatskog školskog sportskog saveza.  Predlažem da se nagrada dodijeli i onim učenicima koji sudjeluju na zahtjevnim natjecanjima a koja nisu utvrđena dokumentima Agencije za odgoj i obrazovanje i Agencije za strukovno obrazovanje (naime, od 2020. godine u Vremeniku natjecanja Agencije za strukovno obrazovanje i obrazovanje odraslih navedena su samo natjecanja koja se provode u sklopu Worldskills Croatia).  Učenici naše Škole već nekoliko godina postižu značajne rezultate na državnoj razini Statističkog natjecanja (treće mjesto 2017./2018. godine; drugo mjesto 2021./2022. godine i treće mjesto 2022./2023. godine). Također, učenici naše Škole su u školskim godinama 2017./2018. te 2021./2022. sudjelovali i na europskoj razini natjecanja.  Statističko natjecanje organizira Državni zavod za statistiku, pod pokroviteljstvom Ministarstva znanosti, obrazovanja i mladih. Natjecanje se sastoji od dva kruga. U prvom krugu natjecanja učenici rješavaju tri ispita: 1. ispit − ispit iz općeg znanja 2. ispit − ispit iz korištenja izvora službenih statističkih podataka 3. ispit − ispit iz razumijevanja statističkog teksta.  U drugom krugu natjecanja učenici moraju analizirati podatke iz određenog istraživanja.  Mišljenja sam da učenike treba poticati na uspjeh i nagraditi njihov trud bez obzira što natjecanje nije utvrđeno Vremenikom natjecanja Agencije za strukovno obrazovanje i obrazovanje odraslih.  Nadam se da ćete uvažiti moj prijedlog i mišljenje.  S poštovanjem,  Dolores Guštin, izvrsni savjetnik voditeljica Međužupanijskog stručnog vijeća nastavnika ekonomske skupine predmeta za Primorsko-goransku, Istarsku i Ličko-senjsku županiju | Prijedlog je razmotren, ali nije prihvaćen.  S obzirom na brojna natjecanja koja organiziraju različite organizacije civilnog društva, nije moguće objektivno odabrati i proglasiti jedno natjecanje „značajnim“ u odnosu na drugo. Temeljni dokumenti koji reguliraju ovo područje su Katalog Agencije za odgoj i obrazovanje te Agencije za strukovno obrazovanje i obrazovanje odraslih, dviju institucija čije aktivnosti obuhvaćaju sudjelovanje u obrazovnim politikama, usavršavanje učitelja te organizaciju i praćenje državnih natjecanja. Svake godine, ove agencije donose ključne službene dokumente – Vremenik natjecanja i smotri te Opća pravila za provedbu natjecanja i smotri, čime osiguravaju dosljednu provedbu u svim školama u Republici Hrvatskoj, uz poštovanje jednakih uvjeta i standarda za sve sudionike. Na taj se način jamči ravnoteža i jednakost u pristupu svim natjecanjima, omogućujući svim učenicima i školama ravnopravnu priliku za sudjelovanje i uspjeh. |

*Napomena: U vremenu trajanja savjetovanja pravovremeno je pristiglo šest komentara/prijedloga javnosti na* *Nacrt prijedloga Odluke o nagradama Grada Rijeke za posebna postignuća učenika na državnim natjecanjima, susretima i smotrama.*